| La Pampa*Provincia de La Pampa* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Argentinos vėliava Argentina |
| **Administracinis centras** | Santa Rosa |
| **Departamentų skaičius** | 22 |
|  |
| **Gyventojų** (2019) | 355 400 |
| **Plotas** | 143 440 km² |
| **Tankumas** (2019) | 2,48 žm./km² |
|  |
| **ISO 3166-2** | AR-L |

**La Pampos provincija** (isp. *Provincia de La Pampa*) – provincija centrinėje Argentinoje. Rytuose ribojasi su Buenos Airių, pietuose – su Rio Negro, vakaruose – su Mendosos, šiaurėje – su San Luiso ir Kordobos provincijomis. Administracinis centras – Santa Rosa.

1952–1955 m. vadinta Chuano Perono žmonos Evos Peron garbei *Provincia Eva Perón*.

Geografija
----------

Provincija išsidėsčiusi pampų regione. Didžioji paviršiaus dalis – plokščia lyguma. Vakaruose kalnai iki 1120 m (Negro k.). Būdinga stepių augalija. Klimatas vidutinių platumų; žemyninis. Vidutinis metinis kritulių kiekis 500 mm. Šiaurės rytinė dalis – drėgniausia, einant į vakarus sausėja. Pietiniu provincijos pakraščiu teka Kolorado upė, o per provinciją – Saladas. Dėl sauso klimato upių tinklas retas. Gausu ežerų (Blanka Grandė, La Amarga, Ure Laukenas), kurių dauguma druskingi, ir druskos ežerų (Kolorada Grandė, Los Čančosas, Gran Salitralis, Salitral de la Pera). Kolorado upės slėnyje sudarytas Kasa de Piedros tvenkinys. Yra Lihuel Kalelio nacionalinis parkas ir Luro Parko gamtos rezervatas.

La Pampos lygumos
Nandas Parke Luro rezervate
Pampų tyrai Toajaus departamente

Ekonomika
---------

Svarbiausia provincijos ūkio šaka – gyvulininkystė. Auginami galvijai (3,6 mln. vnt.), avys (202,4 tūkst.), ožkos (140,5 tūkst.), kiaulės (64,1 tūkst.). Derlingesnėse šiaurės vakarų žemėse auginami kviečiai (10 % šalies produkcijos), saulėgrąžos (13 % šalies produkcijos), kukurūzai, liucerna, miežiai. Vystoma maisto pramonė ir druskos gavyba.

Gyventojai
----------

La Pampos provincijoje gyvena tik 0,8 % Argentinos gyventojų. Vidutinis gyventojų tankumas tik 2,1 žm./km². Dauguma jų susitelkę derlingesnėje šiaurės rytinėje dalyje, tuo tarpu pietinė ir vakarinė dalys gyvenamos itin retai. Didžiausi miestai:

* Santa Rosa,
* Cheneral Pikas,
* Eduardo Kasteksas,
* Viktorika,
* Intendente Alvearas,
* Veintisinko de Majas.

Administracinis skirstymas
--------------------------

Provincija padalinta į 22 departamentus:

| Departamentas | Adm. centras |
| --- | --- |
| Atreuko departamentas | Makačinas |
| Kaleu Kaleu departamentas | La Adela |
| Sostinės departamentas | Santa Rosa |
| Katrilo departamentas | Katrilo |
| Čalileo departamentas | Santa Isabelė |
| Čapaleufu departamentas | Intendente Alvearas |
| Čikal Ko departamentas | Algarobo del Agila |
| Konhelo departamentas | Eduardo Kasteksas |
| Kurako departamentas | Puelčesas |
| Gvatračės departamentas | Gvatračė |
| Hukalio departamentas | Bernaskonis |
| Lihuel Kalelio departamentas | Kučiljo Ko |
| Limai Mahuidos departamentas | Limai Mahuida |
| Loventuė departamentas | Viktorika |
| Marako departamentas | Cheneral Pikas |
| Pueleno departamentas | Veintisinko de Majas |
| Kemu Kemu departamentas | Kemu Kemu |
| Rankulio departamentas | Parera |
| Realiko departamentas | Realiko |
| Toajaus departamentas | Toajus |
| Trenelio departamentas | Trenelis |
| Utrakano departamentas | Cheneral Ača |

Šaltiniai
---------

1. ↑  ARGENTINA: Provinces and Agglomerations, *citypopulation.de*
2. ↑  Sitio oficial de La Pampa

Nuorodos
--------

* Provincijos žemėlapis
* Turizmas La Pampoje Archyvuota kopija 2005-07-25 iš Wayback Machine projekto.
* La Pampos universitetas

|  |  |
| --- | --- |
|  **Argentinos provincijos** |  |
| Buenos Airės (sostinės apygarda) | Buenos Airių provincija | Chuchujus | Čakas | Čubutas | Entre Riosas | Formosa | Katamarka | Kordoba | Korientesas | La Pampa | La Riocha | Mendosa | Misjonesas | Neukenas | Rio Negras | Salta | San Chuanas | San Luisas | Santa Fė | Santa Krusas | Santjago del Esteras | Tukumanas | Ugnies Žemė |
|  |